
Ēku būvapjoma, arhitektonisko un būvkonstrukciju risinājumu priekšlikuma izstrāde 
Rīgas Austrumu klīniskās universitātes slimnīcas Hipokrāta ielā infrastruktūras objektu pārbūvei – Neatliekamās medicīnas un pacientu uzņemšanas klīnikas Infekciju bloks 

Situācijas apraksts un pamatnostādnes
SIA “Rīgas Austrumu klīniskā universitātes slimnīca” plāno īstenot Neatliekamās medicīnas un pacientu uzņemšanas klīnikas (NMPUK) paplašināšanu. Pasākumu ietvaros ir paredzēts pārbūvēt pazemes slimnīcas būvi, izveidojot vismaz 2 stāvu apjomu virs tā un savienot ar esošo NMPUK ēku, kā arī 2021.gadā izbūvējamo virszemes pāreju. Plānotais objekts ietekmēs kopējo teritorijas apbūvi, labiekārtojumu, transporta un cilvēku kustību, kā arī kopējo arhitektonisko / vizuālo risinājumu.
	Uz šo brīdi ir izstrādāts:
a) virszemes pārejas minimālais būvprojekts;
b) apkārt plānotajai ēkai esošo ceļu pārbūves projekts;
c) konceptuāla skice NMPUK paplašināšanai.

[image: ]
[bookmark: _Hlk49420239]Lai veidotu vienotu un loģisku teritorijas attīstību un vienotu slimnīcas ēku kopējo ansambli, nepieciešams izstrādāt detalizētu jaunā ēku apjoma fasādes plānu, telpu plānojumu, labiekārtojuma plānu, kā arī ēkas konstruktīvo risinājumu.
Šī līguma ietvaros izstrādātos risinājumus paredzēts izmantot par pamatu tālākajā apvienotajā projektēšanas un būvniecības “projektē un būvē” procesā (darba uzdevuma sagatavošanā, iepirkumā, būvprojektēšanā - TEHNISKO SPECIFIKĀCIJU SASTĀVĀ noteikto būvprojekta sadaļu, katras sadaļas saturā noteiktajām prasībām projektēšanai).  Projektēšana un būvniecība tiks nodalīta atsevišķā būvniecības procesā, ko veiks konkursa kārtībā izraudzīts pretendents.
Ēkas “projektē un būvē” ietvaros projektējamas kā zema enerģijas patēriņa ēkas. Līdz ar to, saistībā ar energoefektivitāti, plānojot teritorijas un ēku būvapjomu attīstību, jāpievērš uzmanība ēku dizainam, izmantojamiem materiāliem u.c. jautājumiem, lai izstrādātie attīstības priekšlikumi tālākajā projektēšanas procesā būtu skaidri definēti attiecībā uz zema enerģijas patēriņa ēku projektēšanu. 

Lai būtu iespēja nodrošināt infekciozo pacientu atsevišķu uzņemšanu, izbūvējams jauns infekciju slimību un infekciozo pacientu observācijas bloks - paredzama jauna vismaz 2 stāvu apjoma ēkas piebūve tagadējās NMPUK ēkas priekšpusē, stāvlaukuma vietā virs esošās pazemes slimnīcas. 
Plānots izvietot no vispārējās plūsmas nodalītu piekļuvi vismaz 6 infekciju izolatoriem, nodalītu piekļuvi ātrās palīdzības brigādei un blakus Invalīdu duša ar tualeti, pacientu šķirošanas zona, apmeklētāju tualete un intensīvās aprūpes palāta, reanimācijas zāle, radioloģiskās diagnostikas kabinetus, zāļu telpa, darbinieku tualete, radioloģiskās diagnostikas kabineti un vismaz 14 vienvietīgas infekciju pacientu observācijas palātas ēkas pirmajā stāvā. Ēkas otrajā stāvā 20 vienvietīgas infekciju pacientu observācijas palātas (tai skaitā vismaz 4 paaugstinātas klases palātas), kas saistītas ar māsu posteņiem, divu gaiteņu princips, ārstu darba vieta un administrācijas telpas, piederīgo pārģērbšanās telpa, telpa pārrunām ar piederīgiem,  kā arī citas saimniecības, personāla un medicīnisko manipulāciju telpas. 
Ērtai medicīnas personāla un pacientu plūsmai, jaunbūvējamo ēkas daļu ar esošo NMPUK ēku nepieciešams savienot ar virszemes pāreju, kas savienos visas stacionāru ēkas caur slūžām.


Koncepcijas izstrādes ietvaros veicamie uzdevumi
1. Esošās situācijas izpēte:
a. veikt teritorijas un ēku izpēti, ciktāl tas papildus nepieciešams RAKUS rīcībā esošajam esošo objektu tehniskās apsekošanas atzinumiem, kas izstrādāti 2019./2020.gadā.
b. veikt ēku un teritorijas dokumentācijas izpēti (piemēram, inventarizācijas lietas, būvprojekti, fasāžu atjaunošanas dokumenti, u.c.);
c. veikt līdz šim izstrādātā ceļu pārbūves projekta izpēti, iepriekš izstrādātā konceptuālā ēkas risinājuma izpēti, kā arī jaunās virszemes pārejas būvniecības ieceres izpēti;
d. veikt esošo inženiertīklu izpēti, ārējo tīklu pievadus, saslēgumus starp esošajām ēkām u.c. kas var ietekmēt plānoto infrastruktūras objekta izvietojumu;
2. Arhitektoniskās koncepcijas izstrāde:
a. izstrādāt arhitektonisko koncepciju, kas ietver:
i. apjoma, novietojuma priekšlikuma izstrādi;
ii. fasādes risinājuma izstrādi (tai skaitā ievērojot fasādes apgaismojumu, teritorijas apgaismojumu);
b. ēkas novietojuma un fasāžu priekšlikuma ietvaros jāpiedāvā vismaz 2 alternatīvi un atšķirīgi arhitektoniskie risinājumi, izstrādājot augstas kvalitātes vizualizācijas:
i. no vismaz 3 skata punktiem katra;
ii. integrēta vienotā foto montāžā ar esošajām ēkām un būvēm teritorijā;
c. telpu plānojuma risinājumi:
i. izpildītājs nodrošina vismaz 3 alternatīvu telpu plānojumu izstrādi, tai skaitā ievērojot pacientu plūsmas, transporta plūsmas, infekciju izplatības riskus, u.c.;
d. pasūtītājs izvēlas vienu no piedāvātajiem risinājumiem, kuru izpildītājs detalizē, (detalizācija tālāk izmantojama būvprojekta izstrādes posmā):
i. sniedzot fasādes materiālu detalizētu specifikāciju;
ii. izbūves konceptuālos risinājumus.
3. Būvkonstrukciju koncepcijas izstrāde:
a. izstrādāt ēkas būvkonstrukciju konceptuālo risinājumu:
i. izpētīt esošās pazemes būves un inženierkomunikācijas;
ii. izpētīt pieejamos dokumentus – izstrādes procesā esošās būves tehniskās apsekošanas atzinums, ģeotehniskā izpēte un topogrāfiskais plāns;
iii. izstrādāt konceptuālos risinājumus materiālu izvēlē, izbūves metodēs un citos būtiskos aspektos, kas ietekmētu būvniecības procesu un novērstu neparedzētu izmaksu riskus;

Darbu izpildes termiņi 
1. Esošās situācijas izpēte un arhitektūras koncepcijas izstrāde – 2 nedēļas no līguma noslēgšanas;
2. Detalizēta arhitektūras un būvkonstrukciju koncepcijai– 2 nedēļas no pasūtītāja lēmuma, par izvēlēto arhitektūras koncepciju paziņošanas brīža.

Samaksas kārtība
1.  50% no piedāvātās līgumcenas – 30 dienu laikā pēc esošās situācijas izpētei un arhitektūras koncepcijas izstrādes un prezentēšanas pasūtītājam, kā arī PN akta un rēķina saņemšanas pie pasūtītāja;
2. 50% no piedāvātās līgumcenas - 30 dienu laikā pēc detalizētas arhitektūras un būvkonstrukciju koncepcijas izstrādes, saskaņošanas ar pasūtītāja, kā arī PN akta un rēķina saņemšanas pie pasūtītāja.

Pielikumā (https://failiem.lv/u/8uue49cjt):
a) esošās pazemes ēkas inventarizācijas lieta;
b) esošā teritorijas topogrāfija;
c) virszemes pārejas ģenerālais plāns;
d) ceļu pārbūves projekts.

